CELEX: 32021D1220(01)
Language: lv
Date: 2021-11-23 00:00:00
Title: Padomes Lēmums (2021. gada 23. novembris), ar ko ieceļ vienu Eiropas Pārtikas nekaitīguma iestādes valdes locekli 2021/C 512 I/03

20.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  CI 512/12
               
            
         PADOMES LĒMUMS
         (2021. gada 23. novembris),
         ar ko ieceļ vienu Eiropas Pārtikas nekaitīguma iestādes valdes locekli
         (2021/C 512 I/03)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 25. panta 1. punktu,
         ņemot vērā kandidātu sarakstu, ko Padomei ar 2021. gada 14. jūlija vēstuli iesniedza Eiropas Komisija,
         ņemot vērā Eiropas Parlamenta viedokļus, kas pausti 2021. gada 18. oktobra vēstulē,
         tā kā:
         
                     (1)
                  
                  
                     Ir ļoti svarīgi nodrošināt Eiropas Pārtikas nekaitīguma iestādes neatkarību, augstu zinātnisko kvalitāti, pārredzamību un efektivitāti. Ir obligāti jānodrošina arī minētās iestādes sadarbība ar dalībvalstīm.
                  
               
                     (2)
                  
                  
                     Regulas (EK) Nr. 178/2002 25. panta 1. punktā ir noteikts, ka četriem Eiropas Pārtikas nekaitīguma iestādes valdes locekļiem ir jābūt pieredzei organizācijās, kas pārstāv patērētājus un citas ieinteresētās personas pārtikas apritē. Vienam Eiropas Pārtikas nekaitīguma iestādes valdes loceklim, kam ir šāda pieredze, pilnvaru termiņš beidzās 2021. gada 30. jūnijā. Tāpēc minētais loceklis būtu jāaizstāj ar jaunu locekli, kuram ir pieredze organizācijās, kas pārstāv patērētājus un citas ieinteresētās personas pārtikas apritē.
                  
               
                     (3)
                  
                  
                     Ir izskatīts Komisijas iesniegtais kandidātu saraksts ar mērķi iecelt jauno Eiropas Pārtikas nekaitīguma iestādes valdes locekli, pamatojoties uz Komisijas iesniegtajiem dokumentiem un ņemot vērā Eiropas Parlamenta paustos viedokļus. Mērķis ir nodrošināt visaugstāko kompetences līmeni, plašu attiecīgās pieredzes spektru un, ievērojot minētos kritērijus, iespējami plašāko ģeogrāfisko sadalījumu Savienībā.
                  
               
                     (4)
                  
                  
                     Eiropas Parlamenta un Padomes Regulas (ES) 2019/1381 (2) 10. panta 2. punktā ir paredzēts, ka to Eiropas Pārtikas nekaitīguma iestādes valdes locekļu pilnvaru laiks, kuri savus amata pienākumus pilda 2022. gada 30. jūnijā, beigsies minētajā dienā. Tāpēc vakantā amata vieta būtu jāaizpilda uz pilnvaru laiku, kas beigsies 2022. gada 30. jūnijā,
                  
               IR PIEŅĒMUSI ŠO LĒMUMU.
         
            1. pants
            Par Eiropas Pārtikas nekaitīguma iestādes valdes locekli uz laikposmu no 2021. gada 23. novembrim līdz 2022. gada 30. jūnijam ar šo tiek iecelta Marija CERJAK kundze.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 23. novembrī
            
               
                  Padomes vārdā –
               
               
                  priekšsēdētājs
               
               G. DOVŽAN
            
         
         
            (1)  OV L 31, 1.2.2002., 1. lpp.
         
         
            (2)  Eiropas Parlamenta un Padomes Regula (ES) 2019/1381 (2019. gada 20. jūnijs) par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr. 1331/2008, (EK) Nr. 1107/2009, (ES) 2015/2283 un Direktīvu 2001/18/EK (OV L 231, 6.9.2019., 1. lpp.).